als_Latn dik_Latn sag_Latn
Çifti gjerman mbërrin me biçikleta në Turqi
Xhevad Dukagjiçinac (30) emigrant nga Sanxhaku në Gjermani bashkë me të dashurën e tij Luna Felina (20) rrugën nga Gjermania në Turqi e kanë bërë me biçikleta, ndërsa pjesën deri në Nepal do ta vazhdojnë në këmbë.
Shkrimet për aventurat në rrugët e botës nuk janë diçka e rrallë, por rasti i Xhevad Dukagjinac (30) dhe të dashurës së tij Luna Felina (20) zë vendin në rrëfimet interesante. Ata ishin nisur me biçikleta nga Gjermania dhe kanë mbërritur në Turqi, ndërsa në destinacionin përfundimtar që është Nepali ata do të shkojnë në këmbë.
Sanxhakliut nga Tutini, të cilit i është i "bezdisur" jeta në emigracion në Gjermani, i ka shkuar ndërmend të shëtisë botën, gjë të cilën e kishte pëlqyer edhe e dashura e tij, Lunu, me të cilën ka ndërmarrë edhe aventurën e veçantë me biçikleta.
Rrugën me biçikletë ata e kishin nisur korrikun e vitit të kaluar dhe pasi përshkuan 11 shtete nëpërmjet Ballkanit mbërritën në Turqi. Tani çifti i ri ka vendosur të marrë rrugë drejt Iranit për të vazhduar pastaj në Nepal dhe kush e di se ku tjetër.
Nga qyteza turistike Alania (Alanya) në Turqi ata rrugën do ta vazhdojnë në këmbë. "Kemi filluar aventurën e përmbushjes shpirtërore dhe ende nuk e dimë se cili do të jetë destinacioni ynë final. Me shumë gjasa ka se do të jetë Nepali. Pritjet tona janë që të mbërrijmë atje në nëntor”, thotë Xhevadi.
Duke theksuar se rrugës janë njohur dhe kanë parë shumë gjëra interesante, ai thotë se gjëja më e rëndësishme që ka mësuar në këtë udhëtim është se në "botë ju nuk jeni vetëm", dhe se problemet më të mëdha duhet të zgjidhen duke ndjekur sinjalet.
E dashura e tij Luna Feline, bija e një haitiani dhe një gjermaneje, tha se së fundmi mbaroi shkollën dhe mori rrugë me Xhevadin. Ajo pret që gjatë aventurës të kuptojë se çfarë në të vërtetë dëshiron kur të kthehet në Gjermani, që me siguri do të jetë vazhdimi i shkollës, ndoshta në biologji.
als_Latn als_Latn als_Latn als_Latn als_Latn als_Latn als_Latn als_Latn